**ELŐTERJESZTÉS**

Bátaapáti Község Képviselő – testületének 2020. augusztus 6-ai

rendes/rendkívüli testületi ülésére

|  |  |
| --- | --- |
| Tárgy: | A szociális ellátások helyi szabályozásáról szóló 2/2015. (II.26.) önkormányzati rendelet módosítása |
| Előterjesztő: | Dr. Puskásné Dr. Szeghy Petra jegyző |
| Előterjesztést készítette: | Füle Mária jegyzői megbízott |
| Előterjesztés száma: | 48. sz. |
| Az előterjesztés a jogszabályi feltételeknek megfelel: | igen |
| A döntéshez szükséges többség: | egyszerű/minősített |
| Döntési forma: | rendelet/határozat (normatív, hatósági, egyéb) |
| Az előterjesztést  | nyílt ülésen kell/zárt ülésen kell/zárt ülésen lehet tárgyalni |
| Véleményezésre megkapta: | Krachun Szilárd polgármester |

**Tisztelt Képviselő-testület!**

Általános indokolás

A szociális ellátások helyi szabályozásáról szóló 2/2015. (II.26.) önkormányzati rendelet (továbbiakban: Rendelet) célja Bátaapáti Község Önkormányzata által biztosított pénzbeli és természetbeni juttatások igénybevételének szabályainak megállapítása, ellátások igénybevételének jogosultságáról, az ellátások mértékéről, igénybevételük módjáról való rendelkezés. A Képviselő-testület minden évben áramdíj támogatást nyújt a Bátaapátiban állandó lakóhellyel rendelkező lakosok részére. Ezen támogatási forma rendeletben történő szabályozása miatt kerül sor a rendelet módosítására.

Részletes indokolás

**1. §-hoz**

A hatályos Rendelet 8. §-ában megállapított települési támogatás nyújtási formáinak kiegészítését rögzíti.

**2. §-hoz**

A hatályos Rendelet 8. § (5) bekezdése rögzíti a szociális hatáskörök gyakorlásának polgármesterre történő átruházását, melyet szükséges kiegészíteni az új támogatási formával.

**3. §-hoz**

Az új alcím a rezsiköltségekhez nyújtott támogatásra vonatkozó szabályokat rögzíti.

**4. §-hoz**

A hatálybaléptetésről rendelkezik.

Kérem a Tisztelt Képviselő-testületet, hogy szíveskedjen a rendelet-tervezetet megvitatni és azt elfogadni.

Bátaapáti, 2020. július 27.

Dr. Puskásné Dr. Szeghy Petra sk.
jegyző

**Előzetes hatásvizsgálat, indoklás, véleményeztetés**

**Bátaapáti Község Önkormányzata képviselő-testületének**

a szociális ellátások helyi szabályozásáról szóló 2/2015. (II.26.) önkormányzati

**rendeletének módosításáról – rendelet tervezethez**

1. **Előzetes hatásvizsgálat**

A jogalkotásról szóló 2010. évi CXXX. törvény 17. §-a alapján, mint a fenti jogszabály előkészítője az alábbi előzetes hatásvizsgálatot végeztem el a szabályozás várható következményeiről, melyről most tájékoztatom a Képviselő-testületet.

**A tervezett jogszabály hatásai:**

a) társadalmi, gazdasági, költségvetési hatás:

- a települési támogatás formáinak szélesebb körét teszi elérhetővé

- gazdasági, költségvetési hatása: az önkormányzat szociális kiadásai a korábbi keretekhez képest megnövekednek

b) környezeti és egészségi következmények:

- nem releváns.

c) adminisztratív terheket befolyásoló hatások:

- a hivatal rendelkezik az adminisztratív tevékenységhez szükséges létszámmal.

**A jogszabály megalkotásának szükségessége, a jogalkotás elmaradásának várható következményei:**

- a rendelet megalkotása a lakosság szociális biztonságának növelése érdekében indokolt.

**A jogszabály alkalmazásához szükséges feltételek:**

A személyi, tárgyi és pénzügyi feltételek biztosítottak.

**2. Indoklás**

A lakosság szociális biztonságának növelése érdekében indokolt a rendelet módosítása

**3. Véleményeztetés**

A rendelet-tervezetet véleményeztetési kötelezettség nem terheli.

Bátaapáti, 2020. július 27.

Dr. Puskásné Dr. Szeghy Petra sk.

jegyző

**Bátaapáti Község Önkormányzata Képviselő-testületének**

**/2020.() önkormányzati rendelete**

**Bátaapáti Község Önkormányzatának**

**a szociális ellátások helyi szabályozásáról szóló 2/2015. (II.26.)önkormányzati rendeletének módosításáról**

(tervezet)

Bátaapáti Község Önkormányzati Képviselő-testülete az Alaptörvény 32. cikk (1) bekezdés a) pontjában meghatározott eredeti jogalkotói hatáskörében, a Magyarország helyi önkormányzatairól szóló 2011 évi CLXXXIX. törvény 13.§ 8. pontjában meghatározott feladatkörében eljárva, a szociális igazgatásról és szociális ellátásokról szóló 1993. évi III. törvény 1. § (2) bekezdésében, 10. § (1) bekezdésében, 26. §-ban, 32. § (3) bekezdésében, 45. § (1) bekezdésében és 132. § (4) bekezdésében kapott felhatalmazás alapján, a következőket rendeli el:

**1. §** Bátaapáti Község Önkormányzatának a szociális ellátások helyi szabályozásáról szóló 2/2015. (II.26.) önkormányzati rendeletének (továbbiakban: rendelet) 8. § (1) bekezdése a következő d.) ponttal egészül ki:

„d) rezsiköltségekhez nyújtott támogatás”

**2. §** A rendelet 8.§ (5) bekezdése az alábbiakra módosul:

„(5) Az e rendeletben meghatározott szociális hatáskörök gyakorlását Bátaapáti Község Önkormányzatának Képviselő-testülete

a) Polgármesterre ruházza át az alábbi esetekben:

aa.) Lakhatási támogatás megállapítását,

ab.) Gyógyszertámogatás megállapítását,

ac.) Természetbeni ellátások közül élelmiszer vásárlás megállapítása,

ad.) Temetési támogatás megállapítását,

ae.) Köztemetés elrendelését

af.) Rezsiköltségekhez nyújtott támogatás megállapítását.”

**3. §** A rendelet az alábbi 16/A §-al egészül ki:

„16/A § (1) A Képviselő-testület a rezsiköltségek viseléséhez települési támogatást nyújt a bátaapátiban állandó lakóhellyel rendelkező lakosok részére.

(2) A támogatás mértéke 3.500 Ft/fő

(3) A támogatás iránti kérelem a 8. melléklet szerinti nyomtatványon nyújtható be.

(4) A rezsiköltségekhez nyújtott támogatás egy évben egy alkalommal, szeptember hónapban kérelmezhető. A kérelmeket szeptember 15. napjáig kell benyújtani.

(5) A kérelem benyújtásakor

 a szolgáltatóval kötött szerződést be kell mutatni.”

**4. §** E rendelet a kihirdetést követő napon lép hatályba.

Bátaapáti, 2020. augusztus

Krachun Szilárd dr. Puskásné dr. Szeghy Petra

polgármester jegyző

A rendelet kihirdetésének napja: 2020. augusztus

dr. Puskásné dr. Szeghy Petra

jegyző